Le Monde diplomatique
<s>Le Monde diplomatique je francuski mjesečni list tiskan u Parizu od 1954.</s>

<s>Historija 
Le Monde diplomatique je utemeljio u maju 1954.</s><s>Hubert Beuve-Méry, također osnivač i direktor Le Mondea (1944), uglednih francuskih novina.</s><s>Na početku zamišljen je kao prilog istog Le Mondea i namijenjen «krugu diplomata i velikih međunarodnih organizacija».</s><s>Prvi broj je izašao na osam stranica u 5.000 primjeraka, posvećenih vanjskoj politici i geopolitici.</s><s>Prvi glavni urednik, François Honti, razvio je novine kao znanstveni referentni časopis.</s><s>Honti je pažljivo pratio rađanje Pokreta nesvrstanih, nastalog na Konferenciji u Bandungu (1955), te pitanja tzv. Trećeg svijeta.</s><s>Na francuskoj političkoj sceni je tada Hubert Beuve-Méry vodio zaseban pravac unutar kritične ljevice i bio je jedan od najoštrijih protivnika Charlesa de Gaullea i golizma tijekom 1960ih, sve do 1969. kada je kao novinar i maître à penser umirovljen.</s>

<s>Pod vodstvom Claudea Juliena od 1973, novine su preuzele antiglobalizacijski pravac, koji će zadržati do kraja 1990ih godina i početkom 2000ih.</s><s>Julien je istu tematiku Trećeg svijeta proširio koncentrirajući se na međunarodne ekonomske i monetarne probleme, na strateške odnose, i na sukobe koji su izbijali na Bliskom istoku.</s><s>U to je vrijeme naklada Le Monde diplomatique odskočila sa 5.000 na 50.000 primjeraka, da bi sa Michelinom Paunet za manje od dvadeset godina dosegnula tiraž od 120.000 primjeraka.</s>

<s>Tijekom 1980ih list je kritizirao neoliberalnu ideologiju (Thatcher, Reagan), ocrtajući u mnogim zahvatima ono što će u narednim godinama postati opće stanje na Zapadu, a nakon pada Berlinskog zida (studeni 1989) i Zaljevskog rata (1990/1991) sa novim direktorom Ignacijom Ramonetom (od siječnja 1991) te alternativne pozicije je Monde diplomatique zaoštrio, zauzimajući neovisan stav, 
kritizirajući pozicije nove ljevice i napadajući američki imperijalizam na međunarodnoj pozornici.</s>

<s>Godine 1996. novine su osnovane kao neovisna izdavačka kuća, podružnica od Le Monde SA, kako bi se zajamčila autonomija mjesečnika.</s><s>Donacija jednog njemačkog antifašiste prognanog prije rata u Boliviji, Güntera Holzmanna, omogućila je uredništvu novina da otkupi oko četvrtinu kapitala.</s><s>Ostatak je otkupio konzorcij čitatelja i suradnika lista.</s><s>Tijekom 1990ih Le Monde diplomatique postaje angažirani think tank alternativne ljevice.</s><s>U jednom uvodniku iz siječnja 1995.</s><s>Ignacio Ramonet je skovao izraz pensée unique («jedna misao», «jednomišljenje») kako bi opisao nadmoć neoliberalne ideologije.</s><s>Iste godine, novine su podržale opći štrajk u Francuskoj (studeni/prosinac 1995) protiv plana premijera Alaina Juppéa da smanji mirovine.</s><s>Tri godine kasnije, Le Monde diplomatique preuzeo je osnivačku ulogu u stvaranju ATTAC-a, alterglobalizacijske nevladine organizacije koja će zagovarati uvođenje Tobinovog poreza diljem svijeta.</s><s>Godine 2001. list je imao važnu ulogu u organizaciji Svjetskog socijalnog foruma u Porto Alegreu.</s>

<s>Nakon Drugog zaljevskog rata, započet 2003. pod administracijom G. W. Busha, Ramonet je nastavio kritiku američke vanjske politiku i podržavao na primjer Bolivarsku revoluciju i politiku Huga Cháveza.</s><s>Ramoneta je naslijedio Serge Halimi koji je doktorirao političke znanosti na kalifornijskom sveučilištu Berkeley.</s><s>U 2018.</s><s>Le Monde diplomatique objavljuje ukupno 37 tiskanih i online izdanja, na ukupno 20 jezika.</s>

<s>Suradnici 
 Akram Belkaïd
 John Berger
 Laurent Bonelli
 Benoît Bréville
 Silvio Caccia Bava
 Mona Chollet
 Sonia Combe
 Selçuk Demirel
 Samir Frangieh (1945-2017)
 Alain Gresh
 Renaud Lambert
 Danièle Linhart
 Évelyne Pieiller
 Olivier Piot
 Philippe Rekacewicz
 Lionel Richard
 Pierre Rimbert
 Aziz Ab'Saber (1924-2012)
 Sebastião Salgado 
 Guy Scarpetta
 Dominique Vidal</s>

<s>Spoljašne veze 
  Društvo Les Amis du Monde diplomatique
  Karta međunarodnih izdanja od Le Monde diplomatique</s>

<s>Bilješke</s>

<s>Izvori</s>

<s>Bibliografija</s>

<s>Nastanci 1954.</s><s>Novine u Francuskoj
Mediji u Parizu</s>

<s>Članci bez slika</s>

